Ο **Τιάγκο Εμιλιάνο ντα Σίλβα ντε Σόουζα** (πορτογαλικά:  *Τhiago Emiliano da Silva de Souza*, ορθή πορτογαλική προφορά το **Τιάγκου Σίλβα**, γεννήθηκε 22 Σεπτεμβρίου 1984), γνωστός ως **Τιάγκο Σίλβα**, είναι διεθνής Βραζιλιάνος ποδοσφαιριστής που αγωνίζεται στην Τσέλσι. Θεωρείται ευρέως ως ένας από τους καλύτερους αμυντικούς στον κόσμο των τελευταίων ετών.

Καριέρα σε συλλόγους
--------------------

### Τα πρώτα βήματα και ο πρώτος ερχομός στην Ευρώπη

Ο Τιάγκο Σίλβα ξεκίνησε να προπονείται στα παιδικά τμήματα της Φλουμινένσι, ομάδας της ιδιαίτερης πατρίδας του, του Ρίο ντε Τζανέιρο. Όμως το πρώτο του συμβόλαιο το υπέγραψε με τον μικρό σύλλογο ΡΣ Φουτεμπόλ της νότιας πολιτείας Ρίο Γκράντε ντο Σούλ και σύντομα μετακινήθηκε στη μεγαλύτερη ομάδα της περιοχής, τη Ζουβεντούτζι, με την οποία είχε μια πολύ καλή πρώτη σεζόν στην 1η κατηγορία. Ο Σίλβα, αν και είχε ξεκινήσει ως δεξιός ακραίος μέσος, έγινε κεντρικός αμυντικός από τον τότε προπονητή του, Ίβο Βόρτμαν. 

Την ίδια χρονιά πήρε μεταγραφή για την Πόρτο για ένα ποσό γύρω στα €2,5 εκατομμύρια. Δεν κατάφερε να καθιερωθεί όμως στην πορτογαλική ομάδα λόγω άγνωστων τότε προβλημάτων υγείας και έπαιξε μόνο στη δεύτερη ομάδα της. 

Τον Ιανουάριο του 2005 πήρε μεταγραφή, μαζί με άλλους τρεις παίκτες για τη Ντιναμό Μόσχας. Στον ρωσικό σύλλογο όμως και πάλι δεν κατάφερε να καθιερωθεί γιατί διαγνώστηκε με φυματίωση, με αποτέλεσμα να μείνει στο νοσοκομείο για έξι μήνες σε καραντίνα και να κινδυνεύσει η ζωή του. Οι γιατροί του είπαν ότι αν είχε αργήσει άλλες δύο εβδομάδες να πάει στο νοσοκομείο, θα είχε πεθάνει.

"*Η αφιξή μου στην Πόρτο δεν ήταν εύκολη και είχα κάποιες δυσκολίες. Μιλούσα την ίδια γλώσσα αλλά αισθανόμουν πολύ μόνο*ς. *Δύο μήνες αργότερα διαγνώστηκα με φυματίωση αλλά εκείνο τον καιρό κανένας γιατρός στην Πόρτο δεν ήξερε τι είχα. Προπονήθηκα και έπαιξα με τη δεύτερη ομάδα της. Με δυσκολία μπορούσα να προπονηθώ, όλα εξαιτίας της φυματίωσης. Η αρρώστια με έριξε πολύ το 2005, μία άσχημη χρονιά για εμένα διότι δεν έπαιξα ποδόσφαιρο. Τώρα όποτε αντιμετωπίζω μία δύσκολη κατάσταση, κοιτάζω πίσω σε αυτή την εμπειρία μου και θυμάμαι από τι πέρασα. Γίνομαι δυνατότερος κάθε φορά που το σκέφτομαι.''*
— Τιάγκο Σίλβα, 2011

### Επιστροφή στη Βραζιλία

Στις αρχές του 2006 ο Σίλβα επέστρεψε στην πατρίδα του με μεταγραφή στη Φλουμινένσι. Επειδή υπήρχε εκείνη την εποχή ήδη ποδοσφαιριστής με το όνομα «Τιάγκο» στη φανέλα το οποίο χρησιμοποιούσε μέχρι τότε, υιοθέτησε το «Τ. Σίλβα». Με τη Φλουμινένσι ήρθαν 4οι στο πρωτάθλημα και κατέκτησε το κύπελλο του 2007. Την επόμενη χρονιά έφτασε με την ομάδα του στον τελικό του Κόπα Λιμπερταδόρες, όπου όμως ηττήθηκαν από τη Λίγκα ντε Κίτο. Οι καλές του εμφανίσεις τον έφεραν όμως στην εθνική ομάδα της πατρίδας του και προκάλεσαν του ενδιαφέρον ευρωπαϊκών συλλόγων. Στο τελευταίο του αγώνα με τη Φλουμινένσι οι φίλαθλοι σήκωσαν μία σημαία με το πρόσωπό του για να τον τιμήσουν.

### Επιστροφή στην Ευρώπη για τη Μίλαν

Η Μίλαν τον απέκτησε το Δεκέμβριο του 2008 για €10 εκατομμύρια. Επειδή όμως οι θέσεις της των ξένων παικτών ήταν πλήρεις, έπρεπε να περιμένει μέχρι το καλοκαίρι του 2009 για να τον φέρει στην Ιταλία. Μπήκε στη βασική ενδεκάδα από την αρχή και έκανε το ντεμπούτο το στις 22 Αυγούστου ενάντια στη Σιένα. Την επόμενη χρονιά συγκρότησε ένα απροσπέλαστο αμυντικό δίδυμο με τον Αλεσάντρο Νέστα, βοηθώντας την ομάδα του να κατακτήσει το πρωτάθλημα. Ο ίδιος ψηφίστηκε ως ο καλύτερος αμυντικός της σεζόν για τη Σέριε Α. Στα τέλη του Νοεμβρίου του 2011 ο Τιάγκο Σίλβα έγινε αρχηγός της Μίλαν, ο πρώτος ξένος αρχηγός της Μίλαν για 50 χρόνια. Ο συμπαίκτης του Ζλάταν Ιμπραχίμοβιτς και ο Ρόμπιν φαν Πέρσι τον χαρακτήρισαν ως τον καλύτερο αμυντικό με τον οποίο έχουν παίξει και αντιμετωπίσει αντίστοιχα.

### Παρί Σεν Ζερμέν

Το καλοκαίρι του 2012 τα οικονομικά προβλήματα της Μίλαν τον ώθησαν να αποδεχτεί την πρόταση της Παρί Σεν Ζερμέν για τον Σίλβα για 42 εκατομμύρια ευρώ, η οποία προσέφερε στον παίκτη ένα πλουσιοπάροχο πενταετές συμβόλαιο και κάνοντάς τον τον πιο ακριβοπληρωμένο αμυντικό στον κόσμο. Ύστερα από μερικά προβλήματα τραυματισμών, ο Σίλβα έκανε το επίσημο ντεμπούτο του με τη νέα του ομάδα στις 18 Σεπτεμβρίου στο Τσάμπιονς Λιγκ ενάντια στη Ντιναμό Κιέβου, συμμετέχοντας στην εμφατική νίκη της Παρί με 4-1. Στα δύο χρόνια παρουσίας του στο Παρίσι βοήθησε την ομάδα του να κατακτήσει ισάριθμες φορές το πρωτάθλημα της Α' Κατηγορίας.

### Τσέλσι

Στα 28 Αυγούστου του 2020 υπέγραψε ως ελεύθερος στην Τσέλσι και στην παρθενική του χρονιά στο σύλλογο κατέκτησε το Τσάμπιονς Λιγκ για πρώτη φορά στην καριέρα του. Οι εμφανίσεις του οδήγησαν στο ν' ανανεώσει δύο φορές το συμβόλαιο του με την ομάδα, τη δεύτερη έως το καλοκαίρι του 2024. Στις 12 Νοεμβρίου του 2023 σκόραρε στο παιχνίδι πρωταθλήματος με την Μάντσεστερ Σίτι και έγινε ο γηραιότερος σκόρερ στην ιστορία της Τσέλσι.

Διεθνής καριέρα
---------------

Ο Σίλβα συμπεριελήφθη από τον Ντούνγκα στην αποστολή της Βραζιλίας για τους Ολυμπιακούς αγώνες του 2008, ως ένας από τους 3 παίκτες πάνω από 23, όπου είχε δύο εμφανίσεις ως αλλαγή. Στο Παγκόσμιο κύπελλο του 2010 ο Σίλβα ήταν στην αποστολή της Βραζιλίας λόγω των καλών του εμφανίσεων με τη Μίλαν, αλλά δεν έπαιξε σε κανένα παιχνίδι. Στους Ολυμπιακούς του 2012 ήταν και πάλι ένας από τους τρεις παίκτες πάνω από 23 και αρχηγός της ομάδας, συμμετέχοντας στην προσπάθεια της Βραζιλίας να κατακτήσει για πρώτη φορά το χρυσό μετάλλιο. Έπαιξε και στα έξι παιχνίδια της ομάδας του μέχρι τον τελικό όπου όμως γνώρισε την ήττα από το Μεξικό με 2-1. Ο Φελίπε Σκολάρι τον συμπεριέλαβε στην αποστολή της Βραζιλίας για το Παγκόσμιο Κύπελλο του 2014, όπου ήταν και o αρχηγός της ομάδας. Ο Σίλβα σκόραρε το πρώτο γκολ της Βραζιλίας στο 7ο λεπτό στο Παγκόσμιο Κύπελλο του 2014 στα προημιτελικά ενάντια στην Κολομβία. Πήρε κίτρινη κάρτα στο 67ο λεπτό και έχασε τον ημιτελικό με τη Γερμανία, όπου η Βραζιλία έχασε με ρεκόρ 7-1. Η ΦΙΦΑ, στο τέλος, τον κατέταξε μέσα στους 11 καλύτερους παίχτες του Μουντιάλ. Από το 2012 θεωρείται ως ένας από τους καλύτερους αμυντικούς στον κόσμο.

Προσωπική ζωή
-------------

Ο Τιάγκο Σίλβα είναι παντρεμένος και έχει 2 παιδιά, τον Ιζάγκο και τον Ιάγκο.

Παραπομπές
----------

1. ↑  «2014 FIFA World Cup List of Players» (PDF). FIFA. 11 June 2014, σελ. 6. Αρχειοθετήθηκε από το πρωτότυπο στις 2017-08-06.. Ανακτήθηκε στις 10 July 2014.
2. ↑  «Thiago Silva». *www.chelseafc.com* (στα Αγγλικά). Ανακτήθηκε στις 6 Δεκεμβρίου 2022.
3. ↑  «Τιάγκο Σίλβα ο γηραιότερος σκόρερ στην ιστορία της Τσέλσι (video)». *agones.gr*. Ανακτήθηκε στις 15 Νοεμβρίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τιάγκο Σίλβα** |

* Guardian Stats Centre
* Τιάγκο Σίλβα στην ιστοσελίδα National-Football-Teams.com
* (Αγγλικά) Τιάγκο Σίλβα – Επιδόσεις στις διοργανώσεις της FIFA
* Τιάγκο Σίλβα – Επιδόσεις στις διοργανώσεις της UEFA

  


|  |  |  |  |
| --- | --- | --- | --- |
| 

| π • σ • ε
Παρί Σεν Ζερμέν – τωρινή ομάδα |
| --- |
|  |
| 

* 1 Νάβας
* 2 Χακίμι
* 3 Κιμπεμπέ
* 4 Ράμος
* 5 Μαρκίνιος Αρχηγός
* 6 Βεράτι
* 7 Εμπαπέ
* 8 Παρέδες
* 9 Ικάρντι
* 10 Νεϊμάρ
* 11 Ντι Μαρία
* 12 Ραφίνια
* 14 Μπερνάτ
* 15 Περέιρα
* 16 Ρίκο
* 17 Νταγκμπά
* 18 Βαϊνάλντουμ
* 20 Κουρζαουά
* 21 Ερέρα
* 22 Ντιαλό
* 23 Ντράξλερ
* 24 Κέρερ
* 25 Μέντες
* 27 Γκεγέ
* 28 Ντινά Εμπιμπέ
* 30 Μέσι
* 31 Μπιτσιαμπού
* 34 Σίμονς
* 35 Γκαρμπί
* 38 Μιτσού
* 40 Μπιτουμαζαλά
* 50 Ντοναρούμα
* 60 Λετεγιέ

* Προπονητής: Ποτσετίνο

 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Βραζιλίας – Μουντιάλ 2010** |
| --- |
|  |
|  | 
* 1 Ζούλιο Σέζαρ
* 2 Μαϊκόν
* 3 Λούσιο (c)
* 4 Ζουάν
* 5 Φελίπε Μέλο
* 6 Μισέλ Μπάστος
* 7 Ελάνο
* 8 Ζιλμπέρτο Σίλβα
* 9 Λουίς Φαμπιάνο
* 10 Κακά
* 11 Ρομπίνιο
* 12 Γκόμες
* 13 Ντάνι Άλβες
* 14 Λουιζάο
* 15 Τιάγκο Σίλβα
* 16 Γκιλμπέρτο
* 17 Ζοσουέ
* 18 Ραμίρες
* 19 Ζούλιο Μπαπτίστα
* 20 Κλέμπερσον
* 21 Νιλμάρ
* 22 Ντόνι
* 23 Γκραφίτε
* Προπονητής: Ντούνγκα
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Βραζιλίας – Μουντιάλ 2014 |
| --- |
|  |
|  | 
* 1 Τζέφερσον
* 2 Ντάνι Άλβες
* 3 Τιάγκο Σίλβα (c)
* 4 Νταβίντ Λουίζ
* 5 Φερναντίνιο
* 6 Μαρσέλο
* 7 Χουλκ
* 8 Παουλίνιο
* 9 Φρεντ
* 10 Νεϊμάρ
* 11 Οσκάρ
* 12 Ζούλιο Σέζαρ
* 13 Ντάντε
* 14 Μάξγουελ
* 15 Ενρίκε
* 16 Ραμίρες
* 17 Λουίζ Γκουστάβο
* 18 Ερνάνες
* 19 Γουίλιαν
* 20 Μπερνάρ
* 21 Ζο
* 22 Βίκτορ
* 23 Μαϊκόν
* Προπονητής: Σκολάρι
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Βραζιλίας – Μουντιάλ 2018 |
| --- |
|  |
|  | 
* 1 Άλισον
* 2 Τιάγκο Σίλβα
* 3 Μιράντα
* 4 Ζερομέλ
* 5 Καζεμίρο
* 6 Φιλίπε Λουίς
* 7 Κόστα
* 8 Αουγκόστο
* 9 Ζεσούς
* 10 Νεϊμάρ
* 11 Κουτίνιο
* 12 Μαρσέλο
* 13 Μαρκίνιος
* 14 Ντανίλο
* 15 Παουλίνιο
* 16 Κάσιο
* 17 Φερναντίνιο
* 18 Φρεντ
* 19 Γουίλιαν
* 20 Φιρμίνο
* 21 Τάισον
* 22 Φάγκνερ
* 23 Έντερσον
* Προπονητής: Τίτε
 |

 |